Diari Oficial de la Generalitat Valenciana


Sumari del DOGV 5552, del 10-07-2007 (2007/8947)

RESOLUCIÓ de 3 de juliol de 2007, de la direcció general d'Ensenyament, per la qual es resol la convocatòria d'ajudes econòmiques per a les escoles de música dependents de corporacions locals o d'entitats privades sense ànim de lucre per a l'exercici 2007.
----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5552

Data del DOGV
:   10-07-2007

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2007/8947


Data del document
:   03-07-2007

Organisme emissor
:   Conselleria de Cultura, Educació i Esport

Tipus de document
:   Resolució

Anàlisi jurídica

 Descriptors 

:   * música
    * administració local
    * centre d'ensenyament
    * educació artística
    * societat sense fins de lucre
    * suport econòmic
    * ajuda pública

RESOLUCIÓ de 3 de juliol de 2007, de la direcció general d'Ensenyament, per la qual es resol la convocatòria d'ajudes econòmiques per a les escoles de música dependents de corporacions locals o d'entitats privades sense ànim de lucre per a l'exercici 2007. [2007/8947]
Per Orde de 14 de desembre de 2006, de la conselleria de Cultura, Educació i Esport, es van convocar ajudes econòmiques per a les escoles de música dependents de corporacions locals o d'entitats privats sense ànim de lucre per a l'exercici 2007 (DOCV núm. 5.419, de 2 de gener de 2007).
Examinades les sol·licituds d'ajudes presentades per les corporacions locals i entitats sense ànim de lucre, així com la documentació que s'indica com a preceptiva en la base quarta de l'annex I de la citada orde, després de la tramitació dels expedients per part de les direccions territorials de Cultura, Educació i Esport, i amb els informes emesos per la Inspecció Educativa.
Vista la proposta de concessió i denegació de les ajudes que eleva la comissió avaluadora creada a este fecte, en compliment del que preceptua la base sexta de la citada orde de convocatòria.
De conformitat amb la disposició final primera i la base octava de l'Orde de 13 de desembre de 2006, així com el contingut del Decret 115/2003 d'11 de juliol, de Govern Valencià, pel qual s'aprova el Reglament Orgànic i Funcional de la conselleria de Cultura, Educació i Esport, la Direcció General d'Ensenyament, per delegació del conseller de Cultura, Educació i Esport, resol:
Primer
Aprovar la concessió de subvencions per a l'exercici 2007 a les escoles de música dependents de corporacions locals i d'entitats sense ànim de lucre, pels imports indicats en l'annex I.
Segon
El pagament de les ajudes quedarà condicionat al compliment, per part dels beneficiaris, de l'obligació de justificació de la subvenció, que haurà de realitzar-se de conformitat amb el que s'establix en la base onze de l'Orde de 13 de desembre de 2006. Els beneficiaris podran presentar la justificació de la subvenció fins al 15 de setembre de 2007, segons el que preveu l'apartat 2 de la citada base. Per a la preparació de la documentació s'han d'utilitzar com a models normalitzats els acompanyen les instruccions que es troben a disposició dels beneficiaris en la següent adreça d'Internet: http://www.cult.gva.es/subvencions.
En el cas que no es presente la justificació en el termini indicat, el beneficiari perdrà el dret a rebre la subvenció, en compliment del que disposa l'apartat 1C) de la base dotze de l'Orde de 14 de desembre de 2006.
Tercer
El pagament de les subvencions a les escoles de música es realitzarà a càrrec de la dotació pressupostària de la línia de subvenció T1576000 del capítol IV de la secció, servici, centre gestor i programa 66.91.83.150.95 d'Ensenyança Secundària i de Règim Especial del Pressupost de la Generalitat per a l'exercici 2007, d'acord amb que el que establix l'article únic de l'Orde de 27 de febrer de 2007, de la conselleria de Cultura, Educació i Esport, per la qual es publica la línia pressupostària i l'import global màxim destinat a la concessió de les ajudes econòmiques convocades per l'Orde de 14 de desembre de 2006.
El règim de pagament de les dites subvencions s'ajustarà al que establix la base deu de l'Orde de 14 de desembre de 2006.
Les entitats sense ànim de lucre beneficiàries podran sol·licitar, opcionalment, fins al 15 de setembre de 2007, la concessió d'una bestreta equivalent al 40% del total de la subvenció concedida, sempre que acompanyen la dita sol·licitud de la documentació assenyalada en l'apartat B), de la base deu de l'Orde de 14 de desembre de 2006.
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, contra la present resolució, que posa fi a la via administrativa, la persona interessada podrà interposar un recurs potestatiu de reposició o bé directament un recurs contenciós administratiu, en els terminis i davant els òrgans que s'indiquen a continuació:
El recurs de reposició haurà d'interposar-se davant el conseller d'Educació en el termini d'un mes, a comptar des de l'endemà de la publicació de la present resolució en el Diari Oficial de la Comunitat Valenciana.
El recurs contenciós administratiu haurà d'interposar-se davant el Tribunal Superior de Justícia de la Comunitat Valenciana en el termini de dos mesos, a comptar des de l'endemà de la publicació de la present resolució en el Diari Oficial de la Comunitat Valenciana.
València, 3 de juliol de 2007.- El director general d'Ensenyament: Josep Vicent Felip i Monlleó.